לעיתים נוטים להתבלבל בין כמות צירית לבין סטטיסטי. כמות צירית מובחנת מסטטיסטי בכך שסטטיסטי הוא פונקציה של התצפיות בלבד, ואילו כמות צירית היא פונקציה העשויה להיות תלויה בנוסף גם בפרמטרים של המודל, אולם התפלגותה אינה תלויה באותם פרמטרים.
הגדרה.
יהי formula_1 מדגם אקראי מהתפלגות שתלויה בפרמטר (או וקטור של פרמטרים) formula_2. אם formula_3 הוא משתנה מקרי אשר התפלגותו זהה לכל formula_2, ואיננה תלויה בו, אזי formula_5 נקרא כמות צירית.
כמויות ציריות הן הכרחיות בבנייה של סטטיסטי מבחן, מאחר שהן מאפשרות לסטטיסטי להיות בלתי תלוי בפרמטר. בנוסף, כמויות ציריות הן כלי לבנייה של רווחי סמך.
דוגמאות.
התפלגות נורמלית עם סטיית תקן ידועה.
יהיו formula_6 משתנים מקריים בלתי תלויים המתפלגים נורמלית, כאשר הפרמטר formula_7 ידוע. מתוקף היותם מתפלגים נורמלית אנו יודעים שמתקיים:
formula_8
לכן, ניתן להחסיר formula_9 ולקבל: formula_10. נמשיך ונחלק ב- formula_11 ונקבל formula_12
קיבלנו ביטוי שהוא פונקציה של התצפיות (formula_13) ושל הפרמטרים (formula_14), אולם ההתפלגות שלו היא ההתפלגות הנורמלית עם ממוצע 0 וסטיית תקן 1. בפרט, מדובר בכמות צירית, שכן ההתפלגות של אותו הביטוי איננה תלויה בפרמטרים formula_14.
התפלגות נורמלית עם סטיית תקן לא ידועה.
יהיו formula_16 משתנים מקריים בלתי תלויים המתפלגים נורמלית, כאשר הפרמטר formula_7 אינו ידוע.
נשתמש באומד חסר הטיה לשונות. אנחנו יודעים ש: formula_18.
נחלק ב- formula_19 ונקבל formula_20. כעת, נשתמש בעובדה ש: formula_21 ונקבל:
formula_22 . זוהי פונקציה של התצפיות ושל הפרמטרים אשר מתפלגת בהתפלגות t, ואיננה תלויה בפרמטרים (formula_14), ולכן היא כמות צירית.
התפלגות מעריכית.
יהיו formula_24 משתנים מקריים בלתי תלויים המתפלגים מעריכית.
נשים לב לקשר: formula_25.
לפיכך מתקבל גם כי: formula_26. נכפול ב-formula_27 ונקבל: formula_28.
קיבלנו ש: formula_29 היא כמות צירית, מאחר שההתפלגות שלה איננה תלויה בפרמטר formula_2.
אהרן קצנלבוגן
טקטיקה בכדורסל
במהלך השנים התפתחו טקטיקות שונות ומהלכים שקבוצות ושחקני כדורסל מבצעים כדי לייעל את המשחק שלהם.
התקפה.
פיק-אנד-רול.
המשמעות המילולית של "פיק-אנד-רול" היא "חסום והתגלגל". זהו אחד המהלכים הנפוצים והיעילים ביותר בכדורסל: כאשר קבוצה תוקפת והכדור נמצא אצל השחקן שלה, מגיע שחקן אחר מהקבוצה ועושה "חסימה" (לא גג) בעזרת הגוף לשחקן השומר על מוביל הכדור, וכתוצאה מכך יכול מוביל הכדור לעוקפו. במקביל לכך השחקן החוסם ממשיך בתנועה לכיוון הסל או למקום נוח לזריקה, ומקבל מסירה ממוביל הכדור. בשל הבלבול שמהלך זה יוצר בהגנת היריב, פעמים רבות מקבל השחקן החוסם את הכדור במצב נוח בקרבת הסל, או פנוי לזריקה חופשית. המסירה אינה מחויבת המציאות, וייתכן שמוביל הכדור ישתמש ב"חסימה" ככלי עבורו.
תרגיל זה מבלבל הרבה הגנות וכמעט בלתי ניתן לעצירה אם הביצוע הוא ברמה גבוהה. ישנם גם כמה סוגי חסימות ב"פיק אנד רול":
פוסט-אפ.
מצב בו שחקן מקבל את הכדור לא רחוק מהסל עם הגב לסל כאשר השומר נמצא בין השחקן ובין הסל, ומשתמש בגופו תוך כדי כדרור במטרה להתקרב לסל ולהגיע לאפשרות זריקה נוחה. בדרך כלל השחקנים המבצעים את המהלך הם גדולים ובעלי כוח פיזי רב אותו הם מנצלים כדי לדחוק את השומר ולהתקרב לסל. השחקנים סופוקליס (סופו) שחורציאניטיס ושאקיל אוניל הצטיינו בפוסט אפ בזכות ממדיהם הפיזיים.
אפ אנד אנדר.
אפ אנד אנדר הוא כמו לייאפ, אך במהלך זה השחקן מטעה את המגן שלו ולאחר שהרים את ידיו אל הלייאפ הוא מחזיר אותם מטה, ומעלה חזרה ללייאפ חדש. מהלך זה נעשה כולו באוויר ודורש יכולות אקרובטיות גבוהות. אחד השחקנים המפורסמים והטובים במהלך זה הוא קיירי אירווינג, המשחק בברוקלין נטס.
טיפ-אין.
טיפ-אין הוא מהלך אשר שחקן זורק לסל ומחטיא את הזריקה אך הוא או שחקן אחר מאותה קבוצה מכניס אותה חזרה בנגיעה קלה. ישנם שחקנים אתלטים אשר עושים זאת בהטבעה ("פולו-דאנק"). מהלך זה נחשב גם כריבאונד התקפה.
סוגי זריקות.
ג'אמפ שוט.
בדרך כלל זריקה מחוץ לצבע, מתחילה בקפיצה ומסתיימת בשחרור הכדור מהיד לכיוון הסל. רוב השחקנים בעמדות הגארד מצטיינים בזריקה זאת.
לייאפ.
בעברית: צעד וחצי. הצעד וחצי הוא אחד המהלכים הפופולריים והבסיסיים ביותר בכדורסל. המהלך מתבצע בכניסה לסל בשני צעדים קטנים והגשה או זריקה מידית לסל. המהלך מתבצע בדרך כלל בתוך הצבע.
הטבעה.
הטבעה היא הכנסה ישירה של הכדור לטבעת הסל באמצעות יד אחת או שתי ידיים. הטבעות יכולות להיות מהלכים מרהיבים הדורשים יכולת אתלטית גבוהה. בליגת ה-NBA וכן בליגה הישראלית, מתקיימת כל שנה תחרות ההטבעות כחלק מ-"סוף שבוע האולסטאר". אלי הופ הוא סוג של הטבעה המבוצעת כששחקן אחד זורק את הכדור לכיוון אזור טבעת הסל ושחקן אחר מקבוצתו קופץ, תופס את הכדור באוויר, ומטביע מהאוויר.
בעבר ההטבעה נחשבה לעבירה, ולבסוף נקבע חוק לאישור ביצוע הטבעות.
זריקת וו.
זריקת וו או הוק שוט היא זריקה לסל ביד אחת המאופיינת בכך שהשחקן מיישר את יד אחת ומשחרר את הכדור כשידו מתוחה. הזריקה מבוצעת כשגוף השחקן הזורק מפריד בין הזורק לבין השומר שלו והסל ובכך הוא מונע מהשומר להפריע ליד הזורקת. בעקבות התפקיד החשוב של הגוף בחציצה בין השומר לבין היד הזורקת הזריקה מבוצעת בעיקר על ידי שחקנים גדולים וגבוהים. לרוב היא נזרקת מתוך תחום הצבע. אחד השחקנים הנודעים בזריקת הוו הוא כרים עבדול-ג'באר.
הגנה.
שמירה אישית.
זוהי סוג שמירה של "אחד על אחד", שחקן ההגנה שומר על שחקן היריב ומנסה למנוע ממנו לפתח את משחקו. הוא רודף אחרי השחקן ומופקד עליו ברוב שלבי המשחק בדרך כלל. הוא מנסה לחטוף לו את הכדור, לחסום אותו ולהקשות עליו את הקליעה. זהו סוג השמירה הנפוץ ביותר ב-NBA.
שמירה אזורית.
זהו סוג שמירה מיוחד ומשתמשים בו כאשר הקבוצה רוצה למנוע משחקני היריב להגיע לאזור ה"צבע" ולקלוע מקרוב. בשיטה זו כל שחקן הגנה אחראי על אזור מסוים ולא על שחקן זה או אחר. החיסרון המרכזי של שמירה זו הוא הקלות היחסית בה ההתקפה יכולה להגיע לזריקה נוחה מטווח רחוק, ובמיוחד מטווח שלוש הנקודות. שמירה זאת שומרים פעמים רבות קבוצות ששחקניהן חלשים במשחק ההגנה ולא טובים ב"שמירה אישית" וכדי לחפות על חולשה זאת כולם מצופפים את ההגנה אך מפקירים אזורים מרוחקים מעט. בליגת ה-NBA הייתה השמירה האזורית בלתי חוקית עד שנת 2002. שיטה זאת מוגבלת מעט, גם משום ששחקן ההגנה אינו יכול לעמוד בתוך אזור ה"צבע" יותר מ-3 שניות, ואם הוא עושה זאת הקבוצה התוקפת מקבלת זריקת עונשין אחת, אלא אם נמצא באזור ה"צבע" באותו זמן גם שחקן של הקבוצה שבהתקפה יותר מ-3 שניות, שאז קבוצת ההתקפה תאבד את הכדור שיעבור לקבוצה שבהגנה.
מאצ'אפ-זון.
זהו סוג שמירה קבוצתית משוכללת הדורשת תיאום רב בין השחקנים ויכולת חשיבה גבוהה. זהו שילוב של שמירה אזורית ושמירה אישית. ההגנה מתחילה באזורית אולם היא משתדלת לא להשאיר אף שחקן חופשי על ידי חילופים רבים בשמירה בין השחקנים. ההגנה האזורית הופכת לפתע לאישית "לוחצת" ומיד אחר כך חוזרים לצפיפות. השמירה מצריכה גם כושר גופני ברמה גבוהה.
שמירה כפולה.
זהו מצב כאשר שני שחקנים מהקבוצה המגינה שומרים על שחקן אחד של הקבוצה התוקפת. המטרה היא לרוב ריכוז שמירה על השחקן הבולט של הקבוצה היריבה, אשר שחקן הגנה אחד יתקשה לעצרו. משתמשים בשמירה הכפולה גם כדי ליצור לחץ על מוביל הכדור במטרה לייצר חטיפה או איבוד כדור. ניתן לבצע את המהלך גם בעזרת שלושה שחקנים, אז הוא נקרא בשם 'שמירה משולשת' או "טריפל-אפ".
האק-א-שאק.
מהלך בו ההגנה מבצעת במכוון עבירה על שחקן שהוגדר מראש שאחוזי הקליעה שלו בזריקות עונשין הוא נמוך במיוחד.
שבתי ונטורה
רבי דוד שבתי ונטורה (ה'תצ"ב, 1732 בערך – לפני תקנ"ט, 1799) היה רב ופוסק הלכה בדלמטיה, רבה של העיר ספליט (בכינויה היהודי: איספלטרו). נודע על שם חיבורו נהר שלום על שולחן ערוך אורח חיים.
ביוגרפיה.
נולד לרב אברהם ונטורה, למד באיספאלטרו אצל רבי דוד פארדו, רבה של העיר. הרב פארדו עבר לכהן כרבה של סרייבו, ובשנת תקל"ג (1773) כשנפטר רבה של איספלטרו, רבי אברהם דוד פאפו, מינה תחתיו את תלמידו לכהן כרבה של העיר.
לפי אגדה המסופרת אודותיו עלה לארץ ישראל, אך אברהם יערי שולל אגדה זו, וסבור כי נפטר בדרכו לארץ ישראל בעת שהותו בעיר וידין, בולגריה.
בתו נישאה לאחיו ותלמידו, הרב אליהו ונטורה, מחבר הספר "כוכבא דשביט" (שאלוניקי תקנ"ט). בנו, הרב אברהם ונטורה היה בסוף ימיו רבה של הקהילה הספרדית בבוקרשט.
נהר שלום.
ספרו נהר שלום ראה אור בשנת תקל"ה, בשנת תקל"ב קיבל המחבר בוורונה את הסכמותיהם של צמד שד"רי ארץ ישראל, רבי יעקב חזן ורבי יום טוב אלגאזי, באותה שנה הצטרפו בליוורנו להסכמות אלו גם השד"רים, רבי יצחק זאבי ורבי חיים רחמים בג'יו. הספר זכה לפרסום רחב באירופה כולה, לאחר שרבי ישראל מאיר הכהן הסתמך עליו רבות בספרו משנה ברורה.
שמירה אישית
שמירה אזורית
אוריאק
אוריאק (בצרפתית: Aurillac; באוקסיטנית: Orlhac) היא עיר המשמשת כבירת מחוז קנטל בדרום-מערב חבל אוברן-רון-אלפ. העיר שוכנת על גדות נהר הז'ורדן (Jordanne), אחד מיובליו של נהר הסר (Cère), כ-560 ק"מ דרומית לפריז וכ-223 ק"מ צפונית לטולוז.
היסטוריה.